stanford-oval/wikipedia huggingface dataset:
Metaetiikka
Metaeettisiä kantoja

Erilaisia metaeettisiä kantoja on lukuisia. Yksi tapa jaotella kantoja on seuraava:
Eettinen kognitivismi: moraalilauseet ilmaisevat asioiden ominaisuuksia koskevia käsityksiä, joilla voi olla totuusarvo.
Eettinen realismi: moraaliset ominaisuudet (hyvyys, pahuus) ovat metafyysisesti olemassaolevia ominaisuuksia.
Eettinen naturalismi: moraaliset ominaisuudet ovat redusoitavissa asioiden objektiivisiin, luonnollisiin ominaisuuksiin, kuten nautintoon tai lajityypillisyyteen.
Sosiaalidarvinismi: Luonnossa vallitsee vahvimman eloonjäämisen periaate, joka soveltuu myös ihmisten moraaliseen käytökseen.
Eettinen ei-naturalismi: moraaliset ominaisuudet ovat asioiden objektiivisia ominaisuuksia, mutta niitä ei voi redusoida niiden luonnollisiin ominaisuuksiin.
Jumalallisen ilmoituksen teoria: moraalisten ominaisuuksien takana on jumala tai muu yliluonnollinen olio ja tämän antama ilmoitus.
Eettinen intuitionismi: Asioilla on objektiivisia, ei-luonnollisia moraalisia ominaisuuksia, jotka voidaan havaita erityisen intuition tai moraaliaistin välityksellä.
Moraalinen sentimentalismi: moraaliarvostelmat perustuvat moraalisille tunteille. Tämä aate syntyi Isossa-Britanniassa 1700-luvulla kirjailijoiden piirissä. Sentimantalistit ovat korostaneet erityisesti luonnollisten tunteiden merkitystä.
Eettinen antirealismi: moraalilauseet ilmaisevat moraalisia tosiasioita koskevia käsityksiä, mutta objektiivisia moraalisia tosiasioita ei ole olemassa.
Eettinen subjektivismi, moraalinen relativismi: Moraalilauseiden ilmaisemilla käsityksillä voi olla totuusarvo, joka ei kuitenkaan ole objektiivinen.
J. L. Mackien virheteoria: moraalilauseet ilmaisevat käsityksiä, joilla voi olla totuusarvo, mutta joiden totuusarvo on automaattisesti ’epätosi’.
Non-kognitivismi: Moraalilauseet eivät ole moraalisia ominaisuuksia koskevia käsityksiä ilmaisevia väitelauseita, joilla voi olla totuusarvo.
Preskriptivismi: Moraalilauseet eivät ilmaise tosiasiaväitteitä, vaan toimintakehotuksia.
Ekspressivismi: Moraalilauseet ilmaisevat asenteita, kuten tuomitsemista tai hyväksyntää: joko ”buu!” tai ”hurraa!”.
Emotivismi: Moraalilauseet ovat lähinnä myönteisten tai kielteisten tunteiden ilmauksia.
Kvasirealismi: Moraalilauseilla voi olla totuusarvo, vaikka ne eivät ilmaise moraalia koskevia käsityksiä.
Nihilismi: Moraalisista asiantiloista ei voida sanoa mitään.
Metaeettisiä kantoja > Moraalinen kognitivismi ja non-kognitivismi

Kognitivistisista kannoista esimerkiksi moraalinen realismi on käsitys, jonka mukaan hyvyys ja pahuus ovat tavalla tai toisella asioiden objektiivisia ominaisuuksia. Tästä syystä moraalirealismista puhutaan toisinaan myös arvo-objektivismina, erotettuna arvosubjektivismista. Moraalisen kognitivismin mukaan moraali on ennen kaikkea rationaalisen ajattelun ominaisuus.
Moraalirealistisia kannoista naturalismi ja intuitionismi ovat yleisimpiä.kenen mukaan? Esimerkiksi kristinuskossa on joskus esiintynyt eettistä naturalismia lähellä olevia käsityksiä, joiden mukaan hyvä ja paha ovat todellisuuden luonnollisia ominaisuuksia. Toisaalta myös yritykset luoda tieteeseen perustuvaa moraalia (esimerkiksi sosiaalidarvinismi) ovat yleensä naturalistisia metaeettisiltä taustaoletuksiltaan.
Kognitivistisista kannoista intuitionismi esiintyy usein erilaisina omatuntokäsitteinä, joiden mukaan ihmisellä on erityinen kyky tai moraalinen aisti tunnistaa oikeaa ja väärää sekä hyvää ja pahaa. Intuitionismi on useimmiten moraalirealistinen kanta, mutta myös antirealistisia eettisen intuitionismin muotoja on mahdollista muodostaa. Kuuluisia intuitionisteja ovat muun muassa G. E. Moore, joka hyökkäsi naturalisteja vastaan syyttämällä näitä naturalistisesta virhepäätelmästä sekä W. D. Ross, jonka mukaan ihmisten tulee noudattaa ”prima facie” eli ensi näkemältään havaitsemiaan velvollisuuksia.
Nonkognitivistinen preskriptivismi katsoo, että moraaliväitteiden sisältö ei ole ilmaistavissa tosiasioita kuvailevin käsittein, vaan ne sisältävät lähinnä toimintakehotuksia ”tee näin” tai ”vältä näin tekemistä”. Esimerkiksi moraalifilosofi R. M. Hare edustaa preskriptivististä ajattelutapaa.
Emotivismi, jonka kuuluisimpia muotoilijoita on J. L. Austin, näkee moraaliväitteiden ilmaisevan ensisijaisesti närkästyksen ja hyväksynnän tunteita, joille ei voida antaa totuusarvoa. Tästä syystä emotivismia nimitetään usein moraalin ”buu–hurraa” -teoriaksi. Austinin emotivismille läheistä sukua on Simon Blackburnin kvasirealismi, jonka mukaan moraaliväitteet ovat muodollisesti kuvailevia väitteitä, mutta jotka todellisuudessa vain heijastelevat väitteen esittäjän preferenssejä, ja pyrkivät suostuttelemaan muita preferoimaan samansuuntaisesti.
Nonkognitivistit saattavat käytännössä kannattaa erilaisia moraalisen subjektivismin, moraalisen relativismin tai skeptisismin muotoja.
Moraalinen motivaatio

Metaetiikan kysymyksiin kuuluu moraalisten käsitysten ja motivaation välinen suhde. Jos henkilön mielestä varastaminen on väärin, estääkö tämä käsitys kyseistä henkilöä varastamasta?
Eettinen internalisti uskoo, että moraalikäsitysten ja moraalisen toiminnan välillä vallitsee välttämätön suhde: aito moraaliväite on aina ilmaus motivaatiosta myös toimia ilmaistun uskomuksen suuntaisesti.
Eettinen eksternalismi väittää päinvastaista. Sen mukaan moraalinen motivaatio on itsenäinen ilmiö suhteessa moraalisiin uskomuksiin ja niistä esitettyihin väitteisiin. Tämä ei tarkoita, etteivätkö ihmiset toimisi moraaliarvostelmiensa mukaisesti, vaan ainoastaan, että suhde uskomusten ja toiminnan välillä ei ole välttämätön, vaan kontingentti.
Kirjallisuutta

Miller, Alexander: An Introduction to Contemporary Metaethics.  Cambridge:  Polity, 2003.  ISBN 0745623441.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Bagnoli, Carla: Constructivism in Metaethics The Stanford Encyclopedia of Philosophy. The Metaphysics Research Lab. Stanford University. (englanniksi)
DeLapp, Kevin M.: Metaethics The Internet Encyclopedia of Philosophy. (englanniksi)
Sayre-McCord, Geoff: Metaethics The Stanford Encyclopedia of Philosophy. The Metaphysics Research Lab. Stanford University. (englanniksi)
Mona Marshall

Mona Marshall vuonna 2019.
Mona Marshall (s. Mona Mortica Ianotti, 31. elokuuta 1947 Kalifornia) on yhdysvaltalainen ääninäyttelijätär, joka on usein nuoren pojan roolissa. Hän esiintyy japanilaisten animesarjojen lisäksi myös yhdysvaltalaisissa piirretyissä.
Merkittäviä rooleja > Animet

Battle B-Daman - Bull
Bleach - Ichigo Kurosaki
Cardcaptor Sakura - Syaoran Li
Chobits - Minoru Kokubunji
Digimon - Izzy Izumi
Digimon Tamers - Terriermon
Digimon Frontier - Lucemon
Kyo Kara Maoh! - Wolfram
Last Exile - Luciola
Love Hina - Motoko Aoyama
Magic Knight Rayearth - Ascot
Naruto - Inari, nuori Haku
Wolf's Rain - Toboe
Merkittäviä rooleja > Piirretyt

G.I. Joe - Vena
Fragglit - Mokey Fraggle, Cotterpin Doozer, sivuäänet
Jackie Chan seikkailee - Po Kong, Bai Tsa ja Vanessa Barone
James Bond Junior - sivuäänet
South Park - Sheila Broflovski, Linda Stotch, Wendy Testaburger, joitain sivuhahmoja
Merkittäviä rooleja > Elokuvat

Aarreplaneetta – sivuhahmoja
Digimon-elokuva – Izzy Izumi, Terriermon
Henkien kätkemä – sivuhahmoja
Son of the Mask – Alveyn äänet
Street Fighter Alpha: The Animation – Shun
Miguel Ángel González Suárez

| Henkilötiedot |
| --- | --- | --- |
Koko nimi: Miguel Ángel González Suárez
Syntymäaika: 24. joulukuuta 1947
Syntymäpaikka: Ourense, Espanja
Kuolinaika: 2024
Pelipaikka: maalivahti
Seurat
| Vuodet | Seura | O (M) |
| 1966–1967 1967–1986 1967–1968 | Ourense Real Madrid → Castellón |   247 (0)   |
Maajoukkue
| 1975–1978 | Espanja | 18 (0) |
 Seurajoukkueuran tilastot kattavat vain kansalliset sarjat.
Miguel Ángel González Suárez eli Miguel Ángel (24. joulukuuta 1947 Ourense, Espanja – 2024) oli espanjalainen jalkapallomaalivahti. Hänet tunnetaan urastaan Real Madridissa, jota hän edusti 18 kauden ajan.
Pelaajaura > Seurajoukkueura

Miguel Ángel aloitti urheilu-uransa käsipallomaalivahtina koulunsa joukkueessa, mitä kautta hän päätyi paikallisen jalkapalloseuran AD Couton joukkueeseen. 18-vuotiaan maalivahdin ura lähti nousuun, ja hän siirtyi pian Ourensen ja Castellónin kautta pääkaupungin suurseuraan Real Madridiin vuonna 1968. Real Madrid kiinnitti häneen huomionsa Ourensen pelatessa harjoitusottelun Santiago Bernabéulla.
Miguel Ángelin ohella Real Madridilla oli riveissään poikkeuksellisen paljon lahjakkaita maalivahteja. Hän kävi kilpailua peliajasta muun muassa Andrés Junqueran, Antonio Betancortin ja Mariano García Remónin kanssa ja pelasi ensimmäisinä vuosinaan vain muutamassa ottelussa per kausi. Suuren tilaisuutensa hän sai kesken kauden 1973–1974 Miguel Muñozin korvanneelta Luis Molownylta, joka valitsi hänet avauskokoonpanoon Espanjan cupin Copa del Reyn loppuottelussa. Real Madrid voitti Barcelonan maalein 4–0. Seuraavalla kaudella joukkueen valmentajaksi tuli Miljan Miljanić, joka teki Miguel Ángelista ykkösmaalivahdin, ja Real Madrid voitti sekä liigan että cupin. Liigamestaruuksia hän voitti urallaan kaikkiaan kahdeksan ja cupeja viisi. Kaudella 1975–1976 Miguel Ángel palkittiin Zamora-palkinnolla päästettyään liigassa vähiten maaleja suhteessa pelattuihin otteluihin.
Miguel Ángel piti ykkösmaalivahdin paikkansa tammikuuhun 1979 asti, jolloin loukkaantuminen pudotti hänet García Remónin ja Agustínin taakse useaksi vuodeksi. Hän palasi ykkösmaalivahdiksi jälleen kausiksi 1983–1985 ja pelasi muun muassa voittoisissa UEFA-cupin loppuotteluissa vuonna 1985. Hän päätti pelaajauransa kauteen 1985–1986.
Pelaajaura > Maajoukkueura

Miguel Ángel pelasi 18 ottelua Espanjan maajoukkueessa vuosina 1975–1978. Debyyttinsä hän teki EM-karsintaottelussa Tanskaa vastaan 12. lokakuuta 1975. Hän oli Espanjan ykkösmaalivahti vuoden 1978 MM-kilpailuissa ja kuului joukkueeseen myös neljä vuotta myöhemmin, jolloin torjuntavastuun kantoi Luis Arconada.
Pelaajauran jälkeen

Pelaajauransa jälkeen Miguel Ángel jatkoi Real Madridin palveluksessa eri tehtävissä. Hän toimi muun muassa seuran maalivahtivalmennuksen johtajana.
Ángel sairasti viimeiset vuotensa motoneuronitauti ALS:ää. Hän kuoli helmikuussa 2024.
Saavutukset

Espanjan liigamestaruus: 1969, 1972, 1975, 1976, 1978, 1979, 1980, 1986
Espanjan cup: 1970, 1974, 1975, 1980, 1982
Espanjan liigacup: 1985
UEFA-cup: 1985, 1986
Zamora-palkinto: 1976
Aiheesta muualla

Miguel Ángelin esittely Real Madridin sivuston Jugadores de leyenda -osiossa (espanjaksi)
Espanjan joukkue – Jalkapallon MM-kilpailut 1978
1 Arconada |
2 de la Cruz |
3 Uría |
4 Asensi |
5 Migueli |
6 Biosca |
7 Dani |
8 Juanito |
9 Quini |
10 Santillana |
11 Cardeñosa |
12 Guzmán |
13 Miguel Ángel |
14 Leal |
15 Marañón |
16 Olmo |
17 Marcelino |
18 Pirri |
19 Rexach |
20 Cano |
21 San José |
22 Urruti |
Valmentaja Kubala
Espanjan joukkue – Jalkapallon MM-kilpailut 1982
1 Arconada |
2 Camacho |
3 Gordillo |
4 Alonso |
5 Tendillo |
6 Alexanko |
7 Juanito |
8 Joaquín |
9 Satrústegui |
10 Zamora |
11 López Ufarte |
12 Urquiaga |
13 Jiménez |
14 Maceda |
15 Saura |
16 Sánchez |
17 Gallego |
18 Uralde |
19 Santillana |
20 Quini |
21 Urruti |
22 Miguel Ángel |
Valmentaja Santamaría
Mogens Wieth

Mogens Frits Carl Wieth (16. syyskuuta 1919 Kööpenhamina – 10. syyskuuta 1962 Lontoo) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.
Elämä ja ura

Mogens Wiethin vanhemmat olivat näyttelijät Carlo Wieth ja Agnes Thorberg Wieth. Hän suoritti Tanskan kuninkaallisen teatterin oppilaskoulun vuosina 1937–1939 ja työskenteli samaisessa teatterissa näyttelijänä kahteen otteeseen: 1939–1950 ja 1954–1955. Vuosina 1950–1954 Wieth työskenteli Lontoossa ja vuosina 1955–1959 Kööpenhaminan Det Ny Teaterissa. Hän palasi Lontooseen vuonna 1962. Tuolloin hänen oli määrä näytellä Old Vic -teatterissa Antonion rooli kappaleessa Venetsian kauppias. Wieth kuitenkin menehtyi ennen näytelmän ensi-iltaa.
Wieth näytteli myös elokuvissa, radioteatterissa ja tanskalaisissa televisiotuotannoissa.
Mogens Wieth avioitui näyttelijä Lily Weidingin kanssa vuonna 1954. Pariskunnalle syntyi tytär Julie 1960.
Filmografia

Barnet (1940)
Gå med mig hjem (1941)
En herre i kjole og hvidt (1942)
Natekspressen (P. 903) (1942)
Regnen holdt op (1942)
Drama på slottet (1943)
Jeg mødte en morder (1943)
Mit liv er musik (1944)
Den usynlige hær (1945)
Familien Swedenhielm (1947)
Hatten er sat (1947)
Mens porten var lukket (1948)
For frihed og ret (1949)
Kampen mod uretten (1949)
Aila – Pohjolan tytär (1951)
Fireogtyve timer (1951)
Som sendt fra himlen (1951)
Mies joka tiesi liikaa (1955)
Tante Tut fra Paris (1956)
Gøngehøvdingen (1961)
Private Potter (1962)
Lähteet ja viitteet

Elonet
Aiheesta muualla

Mogens Wieth Elonetissä.
Danskefilm.dk
Mitsubishi Ralliart

|  Mitsubishi |
| --- | --- |

Perustettu:  1989
Lopetettu:  2005
Tallipäällikkö:   Andrew Cowan
Runko:  Lancer WRC 05
Moottori:  Mitsubishi
Renkaat:  P Pirelli
Ensimmäinen kilpailu:  Monte Carlo -ralli 1989
Viimeinen kilpailu:  Australian ralli 2005
Tuloksia
Valmistajien maailmanmestaruuksia:  1 (1998)
Kuljettajien maailmanmestaruuksia:  4 (1996, 1997, 1998, 1999)
Sijoitus kaudella 2005:  5. (76 p.)
Tommi Mäkinen Suomen rallissa 2001.
Mitsubishi Ralliart on Mitsubishin tehdastalli, joka kilpaili Rallin MM-sarjassa kausilla 1989–2005.
Aiheesta muualla

https://web.archive.org/web/20180827171021/http://www.ralliart.com/
Oussama Darragi

| 0 | 1 | 2 |
| --- | --- | --- |

Henkilötiedot
Syntymäaika: 3. huhtikuuta 1987 (ikä 37)
Syntymäpaikka: Tunis, Tunisia
Pelipaikka: hyökkäävä keskikenttäpelaaja
Pituus: 190 senttimetriä
Lempinimi: Picasso
Seura
Seura:  Al-Raed
Junioriseurat
:  Espérance
Seurat
| Vuodet | Seura | O (M) |
| 2007–2012 2012–2013 2013–2015 2015– |  Espérance  FC Sion  Espérance  Al-Raed | 77 (29) 24 (1) 43 (14) 1 (0) |
Maajoukkue
| 2008– |  Tunisia | 47 (10) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 7. syyskuuta 2013.
Oussama Darragi (arab. اسامة الدراجي‎, s. 3. huhtikuuta 1987 Tunis) on tunisialainen jalkapalloilija. Pelipaikaltaan Darragi on hyökkäävä keskikenttäpelaaja. Hän edustaa Saudi-Arabian valioliigassa pelaavaa Al-Raedia.
Ura

Darragin ura alkoi Espérancen junioreissa. Sittemmin hän siirtyi joukkueen reservijoukkueeseen, josta Darragi nostettiin edustusjoukkueeseen kaudella 2007–2008. Avauskaudellaan hän onnistui maalinteossa viidesti, joista kolme syntyi Tunisian pääsarjassa. Sittemmin Darragi on noussut joukkueensa yhdeksi tärkeimmistä pelaajista ja hänet nimitettiin joukkueen kapteeniksi kaudella 2010–2011. Marraskuussa 2011 Darragi oli voittamassa Afrikan Mestarien liigan. Hän teki turnauksessa yhteensä neljä maalia ja teki muun muassa kaksi maalia 23. huhtikuuta 2011 senegalilaista ASC Diarafia vastaan. Joulukuussa 2011 Darragi oli Esperancen mukana seurajoukkueiden MM-kisoissa, jossa hän teki joukkueensa ainoan maalin Esperancen hävittyä ottelunsa qatarilaiselle Al-Saddille maalein 1–2. Esperance sijoittui lopulta turnauksessa sijalle kuusi.
Helmikuussa 2011 Darragi palkittiin Arabian kultaisella pallolla vuoden 2011 parhaaksi arabialaiseksi pelaajaksi. Viikkoa myöhemmin palkinnosta sveitsiläinen FC Sion ilmoitti tehneensä neljän vuoden sopimuksen Darragin kanssa, joka astuisi voimaan kesäkuussa 2012. Espérancen johtoryhmä ei kuitenkaan hyväksynyt siirtoa, kun Darragi oli aiemmin kieltäytynyt tekemästä jatkosopimusta joukkueensa kanssa. Tämän vuoksi hänet hyllytettiin edustuksesta siihen asti kunnes Darragi siirtyisi Sveitsiin.
Ura > FC Sion

Darragi pelasi avausottelunsa Sionin paidassa 15. heinäkuuta 2012 ja oli osallisena Sionin 0–2 maalissa Grasshoppersia vastaan.
Ura > Al-Raed

Darragi siirtyi kesäkuussa 2015 Saudi-Arabiaan Al-Raediin vuoden sopimuksella.
Maajoukkueessa

Maajoukkueessa Darragi pelasi ensi kerran 20. elokuuta 2008 ystävyysottelussa Angolaa vastaan, ottelu päättyi 1-1. Toisen kerran Darragi pääsi vaihdosta kentälle vuoden 2010 MM-karsintaottelussa Seychellejä vastaan, ottelu päättyi 5-0 Tunisian voittoon. Ensimmäisen maalinsa hän teki 28. toukokuuta 2009 ystävyysottelussa Sudania vastaan. Toinen maalin syntyi 6. kesäkuuta 2009 MM-karsintaottelussa Mosambikia vastaan, jossa hän tuli vaihdosta kentälle ottelun loppuhetkillä.
Darragi pelasi ensimmäiset arvokisansa vuoden 2010 Afrikan kisoissa, mutta joutui jättämään kisat kesken ensimmäisen ottelun jälkeen akillesvamman vuoksi. Hän oli mukana myös vuoden 2012 Afrikan kisoissa, jossa hänellä oli lähinnä vaihtopelaajan rooli. Darragi pelasi kolme ottelua, joista hän oli kerran avauksessa. Tunisian kisat päättyivät puolivälieriin.
Saavutukset

Tunisian cup: 2008, 2011
Tunisian mestaruus: 2009, 2010, 2011
Arabian Mestarien liiga: 2009
Afrikan Mestarien liiga: 2011
Henkilökohtaiset:
Tunisian vuoden jalkapalloilija: 2009
Vuoden afrikkalainen jalkapalloilija: 2011
Arabian kultainen pallo: 2011
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Afrocup> Ottelut | Afrocup> Maalit | Eurocup> Ottelut | Eurocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- |
| Espérance | 2007–2008 | 20 | 3 | 5 | 2 | - | - | - | - | 25 | 5 |
| Espérance | 2008–2009 | 15 | 7 | - | - | 9 | 3 | - | - | 24 | 10 |
| Espérance | 2009–2010 | 19 | 9 | - | - | 4 | 1 | - | - | 23 | 10 |
| Espérance | 2010–2011 | 21 | 10 | 1 | 1 | 12 | 4 | - | - | 34 | 15 |
| Espérance | 2011–2012 | 2 | 0 | - | - | - | - | 2 | 1 | 4 | 1 |
| Espérance | Yhteensä | 77 | 29 | 6 | 3 | 25 | 8 | 2 | 1 | 110 | 41 |
| Uralla yhteensä | Uralla yhteensä | 77 | 29 | 6 | 3 | 25 | 8 | 2 | 1 | 110 | 41 |
Tilastot > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 28. toukokuuta 2009 | Stade 7 Novembre, Radès, Tunisia |  Sudan | 1 – 0 | 4 – 0 | Ystävyysottelu |
| 2 | 6. kesäkuuta 2009 | Stade 7 Novembre, Radès, Tunisia |  Mosambik | 2 – 0 | 2 – 0 | 2010 MM-karsinnat |
| 3 | 6. syyskuuta 2009 | Abuja Stadium, Abuja, Nigeria |  Nigeria | 2 – 2 | 2 – 2 | 2010 MM-karsinnat |
| 4 | 29. toukokuuta 2011 |  |  Keski-Afrikan tasavalta | 1 – 0 | 3 – 0 | Ystävyysottelu |
| 5 | 29. toukokuuta 2011 |  |  Keski-Afrikan tasavalta | 3 – 0 | 3 – 0 | Ystävyysottelu |
| 6 | 5. kesäkuuta 2011 | Stade Olympique de Sousse, Sousse, Tunisia |  Tšad | 4 – 0 | 5 – 0 | 2012 AM-karsinnat |
| 7 | 7. tammikuuta 2013 | Al-Wakrah Stadium, Qatar |  Etiopia | 1 – 0 | 1 – 1 | Ystävyysottelu |
| 8 | 23. maaliskuuta 2013 | Tunisia |  Sierra Leone | 1 – 0 | 2 – 1 | 2014 MM-karsinnat |
| 9 | 8. kesäkuuta 2013 | Sierra Leone |  Sierra Leone | 1 – 1 | 2 – 2 | 2014 MM-karsinnat |
Aiheesta muualla

FIFA.com (Arkistoitu – Internet Archive)
National Football Teams
Worldfootball
Tunisian joukkue – Jalkapallon AM-kilpailut 2010
1 Nefzi |
2 Souissi |
3 Haggui |
4 Felhi |
5 Jemal |
6 Ragued |
7 Ben Saada |
8 Korbi |
9 Chermiti |
10 Darragi |
11 Ben Radhia |
12 Chemmam |
13 Hammami |
14 Mrabet |
15 Dhaouadi |
16 Mathlouthi |
17 Jemâa |
18 Mikari |
19 Msakni |
20 Nafkha |
21 Ifa |
22 Ben Mustapha |
23 Akaichi |
Valmentaja Benzarti
Tunisian joukkue – Jalkapallon AM-kilpailut 2012
1 Ben Cherifia |
2 Ifa |
3 Haggui |
4 Chedli |
5 Jemal |
6 Ragued |
7 Msakni |
8 Korbi |
9 Chikhaoui |
10 Darragi |
11 Allagui |
12 Chemmam |
13 Ben Yahia |
14 Traoui |
15 Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Saihi |
22 Jridi |
23 Chermiti |
Valmentaja Trabelsi
Tunisian joukkue – Jalkapallon AM-kilpailut 2013
1 Ben Mustapha |
2 Ifa |
3 Hichri |
4 Baratli |
5 C. Dhaouadi |
6 Gharbi |
7 Msakni |
8 Hammami |
9 Harbaoui |
10 Darragi |
11 Ben Youssef |
12 Chemmam |
13 Ben Yahia |
14 Traoui |
15 Z. Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Mouelhi |
22 Ben Cherifia |
23 Khazri |
Valmentaja Trabelsi
Musiikkiarkisto

Musiikkiarkisto kerää, säilyttää ja tarjoaa suomalaiseen populaarimusiikkiin liittyvää tietoa ja aineistoa, johon tutkijat ja muut aihepiiristä kiinnostuneet voivat vapaasti tutustua arkiston tiloissa. Aineistoa on noin 1200 hyllymetriä. Digitaalinen aineisto on Kulttuuriperintö-PAS-palvelussa. Sen runkona ovat musiikkialan toimijoilta ja musiikinharrastajilta saadut lahjoitukset kuten äänilevyt, ääninauhat, videot, valokuvat, haastattelut, nuotit, käsikirjoitukset, musiikkilehdet, musiikkikirjat, sopimukset ja kirjeet.
Kokoelma kattaa merkittävän osan suomalaista musiikki- ja kulttuuriperintöä. Joukossa on paljon julkaisematonta aineistoa. Musiikkiarkisto on tieteellinen äänitearkisto, jonka aineistoja käytetään tutkimuksessa ja opetuksessa. Musiikkiarkisto tarjoaa neuvonta- ja tiedonhakupalveluja sekä julkaisee populaarimusiikin historiaan liittyviä tutkimuksia sekä muuta aineistoa kuten äänilevyjä.
Historia

Suomen Jazz-arkisto perustettiin Helsingissä 10. joulukuuta 1990 Manu Teittisen aloitteesta. Tavoitteena oli kerätä talteen suomalaisen jazzin historiaan liittyvää aineistoa. Nimi Suomen Jazz & Pop Arkisto otettiin käyttöön vuonna 1997, jolloin arkiston toiminta laajeni kattamaan koko suomalaisen populaarimusiikin kentän. Vuonna 2015 nimeksi otettiin käyttöön Musiikkiarkisto JAPA. Vuodesta 2017 lähtien arkisto on toiminut nimellä Musiikkiarkisto.
Arkiston ensimmäisenä johtajana vuoteen 1997 saakka toimi jazzmuusikko ja -historioitsija Jukka Haavisto. Musiikintutkija Juha Henriksson on toiminut johtajana vuosina 1997–2008 ja jälleen vuodesta 2015 lähtien. Vuosina 2008–2015 arkistonjohtajana toimi populaarikulttuurin historian tutkija Janne Mäkelä.
Arkiston hallituksen puheenjohtajana toimi vuoteen 2007 saakka Timo Vähäsilta ja vuosina 2007–2015 Jaakko Harjula. Vuodesta 2015 lähtien tehtävää on hoitanut Hannu Tolvanen. Arkiston sihteerinä ja amanuenssina 1992–2008 toiminut Natta Holma sai vuonna 2009 Suomen Jazzliiton Andania-palkinnon, jonka ovat saaneet arkiston aktiiveista myös Jukka Haavisto 1995 ja Timo Vähäsilta 2004.
Aiheesta muualla

Musiikkiarkiston kotisivu
Musiikkiarkiston Open Access sivut
Janne Mäkelä: Musiikkiarkistot Suomessa
Suomen arkistot
| --- | --- |
Kansallisarkisto:   Hämeenlinnan toimipaikka  Joensuun toimipaikka  Jyväskylän toimipaikka  Mikkelin toimipaikka  Oulun toimipaikka  Saamelaisarkisto  Turun toimipaikka  Vaasan toimipaikka 
Muita arkistoja:   Eduskunnan arkisto  Folkkultursarkivet  Journalistinen kuva-arkisto  Kansallisen audiovisuaalisen instituutin arkistot  Kansallinen äänitearkisto  Kuvataiteen keskusarkisto  Musiikkiarkisto  SKS:n arkisto (ent. Kansanrunousarkisto ja Kirjallisuusarkisto)  Suomen Elinkeinoelämän Keskusarkisto  Suomen Urheiluarkisto  Toimihenkilöarkisto  Urho Kekkosen arkisto  Yhteiskuntatieteellinen tietoarkisto 
Poliittisten puolueiden arkistoja:   Kansan Arkisto  Keskustan ja Maaseudun arkisto  Porvarillisen Työn Arkisto  Svenska Centralarkivet  Työväen Arkisto 
Entisiä arkistoja:   Ammattiyhdistysarkisto  Arkistolaitos  Itä-Karjalan sotasaalisarkisto  Kansallinen audiovisuaalinen arkisto  Laatokan puolustuksen perinnearkisto  Maakunta-arkistot  Päivälehden arkisto  Sota-arkisto  Viipurin maakunta-arkisto